### | | | | --- | --- | | | | | --- | | **Byråd** 28. april 2020 Sagsnr. 710-2018-11255 Dok.nr. 710-2020-136045 Sagsbehandler DPABS | | 77.                 Anlægsbevilling til projekt "Ulstrup ved [adresse]". - Åbent

###

|  |  |
| --- | --- |
| Tidl. politisk behandling | BY, 25.02.14, pkt. 31, BY, 26.06.18, pkt. 110, BY, 25.06.19, pkt. 105 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 1,250 mio. kr. til færdiggørelse af projekter i forbindelse
med ”Ulstrup ved [adresse]” iht. ”Visionsplan for Dannebrogpladsen i Ulstrup”.

Byrådet drøftede 25. juni 2019 den videre proces for
etablering af et å-bad i Ulstrup på baggrund af en forundersøgelse udarbejdet
af COWI. Forundersøgelsen estimerede den samlede anlægsudgift til ca. 5,6 mio.
kr., mens de årlige driftsomkostninger til drift af å-badet blev estimeret til
ca. 240.000 kr. Sagen blev sendt tilbage til forvaltningen med henblik på at
udarbejde et skitseforslag til et meget økonomisk reduceret løsningsforslag,
både hvad angår anlægs- og driftsudgifter.

Projektet er på den baggrund blevet revurderet i samarbejde
med en ekstern rådgiver. I revurderingen er repræsentanter fra Ulstrup
involveret. Skitseforslag, der viser etablering af et nyt landgangs- og
opholdsanlæg ved [adresse], fremgår af vedhæftede bilag.

Som en del af byfornyelsen i Ulstrup er der etableret
forskellige rekreative arealer langs [adresse]. Ved Dannebrogpladsen er der eks.
etableret bådebro, shelters, legeplads, offentligt toilet med bad og omklædning
mm. Det reviderede forslag til et nyt landgangs- og opholdsanlæg supplerer de
allerede udførte tiltag.

Anlægget forventes udført i juni 2020, således at anlægget
forventes klar til brug juli 2020. Da anlægget skal etableres ved lavvande, er
den forventede byggeperiode angivet med nogen usikkerhed.

**VURDERING**

Skitseforslaget placerer anlægget ved den nuværende
ophalerplads og indarbejder den eksisterende bådebro, der forbindes til
Trækstien og den planlagte toiletbygning med et niveaufrit stiforløb. Anlægget
består af flydepontoner, der kommer til at gå ud i vandet som en slags åben
hestesko. Flydepontonerne vil flugte med vandstanden, og vil ligge i vandet
hele året.

Anlæggets konstruktion sikrer [adresse] naturlige strøm, og
anlægget er udformet, så brinken og det naturlige dyreliv beskyttes. Med
projektet bevares den eksisterende siddeskulptur, der integreres med anlægget
og Trækstien. Der er desuden lagt vægt på funktionaliteten af det nye anlæg.
Projektet ligger inden for rammerne af ”Lokalplan 367 – Rekreativt område ved
Dannebrogpladsen i Ulstrup”.

Teknik og Miljø vurderer, at anlægget i sammenhæng med de
nuværende faciliteter på og omkring Dannebrogpladsen vil give en bedre adgang
til [adresse] – også for badende og gående. Det er ikke kun lokale borgere, men
også turister ved [adresse], som kan nyde godt af den nye landgangs- og
opholdsbro, og Dannebrogpladsen vil i fremtiden være en friluftsoase med
rekreative anlæg og et bynært område tilgængeligt for alle.

Projektet vurderes også at bidrage til realiseringen af
målsætninger i kommunens Plan- og bæredygtighedsstrategi 2030+ om at skabe
nærhed og adgang til naturen.

**ØKONOMI**

I Budget 2019-22 (A-239) blev der under overskriften ”Å-bad
i Ulstrup” ved Dannebrogpladsen afsat i alt 1,250 mio. kr. til kommunal
medfinansiering i forbindelse med mulig realisering af projektet. Der søges om
en anlægsbevilling på 1,250 mio. kr. til gennemførelse af et revideret projekt
for etablering af landgangs- og ophalerplads og rekreative arealer ved
Dannebrogpladsen i Ulstrup finansieret af det afsatte rådighedsløb. Projektet
gennemføres uden ekstern medfinansiering.

De forventede udgifter til ekstern rådgivning, interne
udgifter, færdiggørelse af projekter og rekreative arealer langs [adresse] ved
Dannebrogpladsen, herunder anlæg af nyt landgangs- og opholdsanlæg, fremgår af
nedenstående tabel:

|  |  |
| --- | --- |
| Aktivitet | Budget kr. |
| Anlægsudgifter til anlæg af nyt landgangs- og opholdsanlæg inkl. byggeplads, ekstern rådgivning og tilsyn samt uforudsete udgifter | 600.000 kr. |
| Belysning, stiforløb, opgradering af badefaciliteter med udendørs omklædning tæt ved vandet, udendørs brus, sauna mm. | 300.000 kr. |
| Meromkostninger til ekstra fundering og pumpebrønd i forbindelse med etablering af toilet- og omklædningsfaciliteter. | 100.000 kr. |
| Nicolai Mikkelsen til forundersøgelser, tilladelser, udbud, internt rådgivning, diverse ekstraomkostninger som følge af arbejde ved vand | 250.000 kr. |
| Anlægsudgifter i alt | 1.250.000 kr. |

Da kommunen ikke har erfaring med drift af sådan et anlæg,
er det vanskeligt at estimere de fremtidige driftsudgifter. Der er derfor ikke
aktuelt i budgettet afsat midler til driften af det nye anlæg.

Det har ved tidligere lejligheder vist sig vanskeligt helt
eller delvist at håndtere eksempelvis renhold ved frivilligt engagement. På den
baggrund foreslås, at ren- og vedligehold af det nye landgangs- og opholdsanlæg
varetages af kommunen. Det skønnes, at anlægget vil medføre en driftsudgift til
ren- og vedligehold, herunder ny belysning, på 40.000 kr. årligt fra 1. januar
2021. Driftsudgiften indarbejdes i forbindelse med den tekniske budgetlægning
for Budget 2021-24.

**INDDRAGELSE**

Teknik og Miljø inviterede repræsentanter fra Ulstrup
Lokalråd, [adresse] og Vinterbaderne i Ulstrup til dialogmøde 25. februar
2020 om etableringen af rekreative arealer og bedre adgang til vandet ved
Dannebrogpladsen i Ulstrup. På dialogmødet blev forslag og baggrund for
etablering af nyt landgangs- og opholdsanlæg præsenteret, og der var mulighed
for at kommentere på forslaget.

Mødedeltagerne påskønner muligheden for at komme med input
til et kommende projekt, og deltager gerne aktivt i den fremtidige
videreudvikling af Anton Lind. Området vil i fremtiden være en gevinst
for [adresse] og friluftslivet generelt.

Det er vigtigt for brugerne, at området kan bruges af alle,
og at rammerne gør det muligt, at den enkelte borger kan leve et aktivt og
sundt liv samtidig med, at roen og naturen opretholdes. Projektet vil gøre det
mere attraktivt at komme til Ulstrup via vandvejen, og det nye anlæg vil være
en medvirkende faktor til, at flere vil komme ned til åen. Bare det, at der er
en mulighed for at gå ud på en bro plejer at tiltrække mange mennesker.

Anlæggets udformning i en slags åben hestesko gør det
muligt at hoppe i roligt vand fra flydepontonerne, og med de nye faciliteter
indbyder anlægget til badende børn og voksne sommer og vinter.

Forslaget er efterfølgende drøftet i Lokalrådet, og der er
opbakning til forslaget.

**INDSTILLING**

Direktøren for Teknik og Miljø indstiller til Byrådet:

1.
At Byrådet godkender projekt ”Ulstrup
ved [adresse]”.

2.
At Byrådet godkender en anlægsbevilling
på 1,250 mio. kr. til projektets gennemførelse finansieret af det afsatte
rådighedsbeløb i 2019 til et å-bad i Ulstrup.

3.
At der afsættes 40.000 kr. årligt fra 1.
januar 2021 til driftsudgifter til ren- og vedligehold. Driftsudgiften
indarbejdes i forbindelse med den tekniske budgetlægning for Budget 2021-24.

**BESLUTNING**

***Teknik- og Miljøudvalget, 2. april 2020:***

Fraværende:Ingen

Indstilles godkendt.

***Økonomiudvalget, 21. april 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| BendtNielsensTegnestue, skitseforslag, 25.2.2020 | 710-2020-47403 |